पांच राज्यों में विस चुनावों की तारीखों का ऐलान  
असम में चार और 11 अप्रैल को; केरल, पुडुचेरी तथा तमिलनाडु में 13 अप्रैल को और प. बंगाल में 18 अप्रैल से 10 मई तक छह चरणों में चुनाव होंगे।
चुनाव आयोग ने पांच राज्यों तमिलनाडु, केरल, पुडुचेरी, प. बंगाल और असम में विधानसभाओं के चुनावी कार्यक्रम की घोषणा कर दी है।  असम में चार और 11 अप्रैल को दो चरणों में, केरल, पुडुचेरी तथा तमिलनाडु में 13 अप्रैल को और पश्चिम बंगाल में 18 अप्रैल से 10 मई तक छह चरणों में विधानसभा चुनाव होंगे।     चुनाव आयोग के अनुसार सभी पांच राज्यों में मतगणना 13 मई को होगी।   पांचों राज्यों में चुनाव आचार संहिता तत्काल प्रभाव से लागू हो गई है।मुख्य चुनाव आयुक्त एसवाई कुरैशी ने कहा कि प. बंगाल में पहले चरण में 54 सीटों के लिए 18 अप्रैल को मतदान होगा जबकि दूसरे चरण में 50 सीटों के लिए 23 अप्रैल को, तीसरे चरण में 75 सीटों के लिए 27 अप्रैल को, चौथे चरण में 63 सीटों के लिए तीन मई को, पांचवें चरण में 38 सीटों के लिए सात मई को और छठे एवं अतिम चरण में 14 सीटों के लिए 10 मई को मतदान होगा।